Esetë në radio eksplorojnë krijimtarinë teknologjike
81 vjeçari John Linhard e ka bërë këtë që nga viti 1988 me anë të emisionit “Motorët e Krijimtarisë Tonë”.
Në jetën tonë të përditshme ekzistojnë mekanizma të natyrës dhe të qenieve njerëzore, si inxhinieria dhe arti. Që prej vitit 1988, manipulimi krijues i këtyre mekanizmave është eksploruar nëpërmjet eseve në radio me valë të shkurtëra rreth historisë së teknologjisë në emisionin e quajtur “Motorrët e Krijimtarisë Sonë”. Siç njofton korrespondenti i Zërit të Amerikës, Greg Flakus nga Hjustoni i Teksasit, autori i këtyre historive, John Linhard, tani ka pauses nga e gjithë bota në Internet. John Linhard ka qenë profesor i inxhinjerisë në Universitetin e Hjustonit. Ai e fillon çdo episod të programit “Motorrët e Krijimtarisë Sonë” me një deklaratë të shkurtër të qëllimshme: Duke transmetuar esetë nga radio stacioni publik i universitetit, KUHF, Linhard kap imagjinatën e dëgjuesve me histori rreth arritjeve teknologjike, si Muri i Madh kinez. Pasuesit e tij vlerësojnë aftësitë e zotit Linhard për të eksploruar teknologjinë dhe subjekte të tjera në mënyra shpesh të paparashikuara. Linhard i arrin këto të papritura duke studjuar libra të vjetër dhe manuale inxhinjerike për të mësuar rreth teknologjisë që ka ndryshuar botën. “Motorrët e Krijimtarisë Sonë" transmetohet nga e hëna deri të premten dhe po tërheqin audiencë në Internet. Linhard shpreson që ky program të ketë ndihmuar për ta bërë shkencën dhe inxhinjerinë më të përdorshme nga një numër më i madh njerëzish. Në moshën 81 vjeçare, Lienhard ka mbledhur rreth vetes kontribues të tjerë për të shkruar disa prej eseve, megjithatë atij i pëlqen të flasë rreth historive argëtuese dhe edukative. John Linhard ka transmetuar deri tani rreth 2,750 episode prej 3 minuta e gjysëm të programit “Motorrët e Krijimtarisë Sonë”, dhe duke patur parasysh pasionin e tij për të shkruar dhe për transmetuar në radio, ka të ngjarë që ai të vazhdojë me shumë transmetime të tjera.